বগালেকে যাবেন আর বগালেকের পানিতে দাপাদপি করবেন না তাকি হয়। কিন্তু সব সময় মনে রাখবেন যে আপনার জীবনের মূল্য সবচেয়ে বেশি। সাতারে পারদর্শি হলে ও বেশি দূর যাবন না কারন লেকের নিচে পাথর আছে, পাথারে আঘাত লেগে আপনি আহত হতে পারেন( প্রায় প্রতি বছরই বগালেকের পানিতে ডুবে টুরিস্ট মারা যায়)। তাই পানিতে নামা নিয়ে খুব সাবধান থাকবেন। যারা সাতার পারেন না কিন্তু পানিতে নামতে চান তারা চাইলে পাড়ের কাছে হাটু পানিতে নেমে গোসল করে নিতে পারেন। পানিতে নেমে একটু স্থির হলেই দেখতে পারবেন কিছু ছোট মাছ আপনার পায়ের কাছে চলে এসেছে। ভয় পাবেন না, এই মাছ গুলো শরীরের ময়লা খায় সুতরাং বলা যায় এই মাছ গুলো আপনার কোন ক্ষতি করবে না। যারা কেওক্রাডাং যেতে চান তারা এই বগালেক থেকেই যেতে পারবেন।